Diari Oficial de la Generalitat Valenciana


Sumari del DOGV 1750, del 24-03-1992 (1992/800758)

RESOLUCIÓ de 28 de febrer de 1992, de la Conselleria de Treball i Afers Socials, per la qual convoca ajudes d'equipament, construcció, reforma i adquisició per a serveis i centres de serveis socials.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1750

Data del DOGV
:   24-03-1992

Secció del DOGV
:   ALTRES DISPOSICIONS

Número del document
:   1992/800758


Data del document
:   28-02-1992

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 28 de febrer de 1992, de la Conselleria de Treball i Afers Socials, per la qual convoca ajudes d'equipament, construcció, reforma i adquisició per a serveis i centres de serveis socials.  
L'Ordre de 14 de desembre de 1990, de la Conselleria de Treball i Afers Socials, va regular el sistema d'ajudes en matèria de serveis socials a fi d'unificar els procediments per a la resolució dels expedients en aquesta matèria, posant l'èmfasi en la planificació com a instrument per dur a terme l'activitat administrativa de foment i establí les directrius a què havien de subjectar-se les ajudes que anualment fossen convocades.  
Precisament en execució de la disposició addicional primera de la mencionada norma, es va dictar l?Ordre de 5 de novembre de 1991, que convocava ajudes per a l?exercici 1992 en els seus tres àmbits de prestacions econòmiques individualitzades, serveis socials generals i especialitzats, però sols en els conceptes de manteniment i d'activitats.  
Aquesta resolució, tot respectant les orientacions establertes en l?Ordre de 14 de desembre de 1990, pretén ampliar la mencionada convocatòria a les ajudes per a equipament, reforma, construcció i adquisició de solars i d'immobles per a l'any 1992, tant en l?àmbit de serveis socials generals com en el d'especialitzats.  
Per això, fent ús de les atribucions conferides per l'article 35 de la Llei de Govern Valencià i 4 c) del Decret del Consell 168/91, amb el qual s'aprova el reglament orgànic i funcional de l?Institut Valencià de Serveis Socials, resolc:  
Convocar ajudes en matèria de serveis socials per a l'any 1992, en concepte d'equipament, construcció, reforma amb o sense canvi d'ús i adquisició d'immobles i solars, tant per a serveis socials generals, com per a especialitzats.  
Les ajudes podran revestir la forma de subvenció o de conveni de cooperació, i se sotmetran a les següents regles:  
1. Ajudes per serveis socials generals.  
1.1. Podran sol·licitar les ajudes els ajuntaments, entitats supramunicipals o entitats locals menors que siguen titulars de centres o serveis socials i que compten amb la corresponent acreditació de serveis regulada en el capítol I del títol III del Decret 40/1990, del Consell.  
Això no obstant, per a les ajudes a la construcció, adquisició de solars i d'immobles i reforma, serà suficient l'acreditació d'obres.  
1.2. En tot cas, la documentació que caldrà presentar per a l?obtenció de les ajudes serà la següent:  
a) Instància degudament formalitzada, firmada per l'alcalde o president de l?entitat local de què es tracte.  
b) Relació de serveis socials amb què compte l?entitat local i programes que pretenga desplegar, que detalle la consignació pressupostària de cadascun d'ells.  
c) La documentació relacionada en l'apartat 2.2 següent per als conceptes corresponents.  
1.3. Quan l'ajuntament o entitat local pretenga subscriure un conveni de cooperació amb la Generalitat, haurà de figurar expressament en la sol·licitud l?objecte del conveni que desitge formalitzar.  
Per a la subscripció del conveni s'exigirà el preceptiu informe del Director de l?Institut Valencià de Serveis Socials sobre la seua necessitat.  
Si l?informe és favorable, l'àrea territorial dels Serveis Socials trametrà a l?entitat local una proposta de conveni amb els drets i deures que assumeixen les parts, que ha de ser aprovada per l?òrgan competent de la corporació facultant l'alcalde o president de l?entitat per a la firma, i es trametrà la certificació de l'acord a l?àrea territorial.  
Una vegada firmat el conveni, caldrà ser registrat amb el compliment dels requisits i de les condicions assenyalats en el Decret 63/1989, del Consell, sobre registre de convenis i acords de cooperació de la Generalitat Valenciana.  
1.4. La qualificació de les ajudes es determinarà segons els següents criteris:  
a) El nivell d'execució i avaluació dels programes en exercicis anteriors.  
b) El pressupost que l?entitat local dedica als serveis socials en relació amb el seu pressupost general.  
c) Les necessitats objectives de l?entitat local originades per la seua problemàtica social.  
d) La demanda- existent en l?àmbit territorial de l?entitat local, que haja estat formulada anteriorment i no haja estat atesa per falta de pressupost.  
1.5. Són obligacions dels beneficiaris.  
- Justificar l'ajuda que es concedesca.  
- No minorar ni anul·lar la consignació que s'haja previst inicialment en el pressupost per a aquest fi.  
- Comunicar a l?àrea territorial de Serveis Socials corresponent la percepció de qualsevol altre ingrés o ajuda d'identica naturalesa.  
- Les altres previstes en l'apartat 2.6 següent.  
2. Ajudes per a serveis socials especialitzats.  
2.1. Podran sol·licitar les ajudes els titulars o representants legals dels centres o serveis que disposen de l'acredotació regulada en el capítol I del títol III del Decret 40/1990, del Consell de la Generalitat Valenciana.  
Això no obstant, per a les ajudes a la construcció, l'adquisició de solars i d'immobles i de reforma serà suficient l'acredotació d'obres:  
2.2. Juntament amb la sol·licitud d'ajuda caldrà presentar necessàriament la següent documentació segons els diferents conceptes:  
- Per a equipament:  
- Pressupost detallat de, si més no, tres coses subministradores de l?equipament que es pretén adquirir.  
- Fonamentació de la necessitat de l'ajuda i recursos de què disposa l?entitat.  
- Per a reforma i construcció:  
- Certificació del secretari de la corporació local o del representant legal del centre, com que les obres a subvencionar no estan finalitzades anteriorment a la petició d'ajuda.  
- Per a adquisició de solars i d'immobles:  
- Certificat del registre de la propietat on s'acredite la propietat del venedor del solar o immoble objecte de l'adquisició, i que és Lliure de càrregues i de gravàmens. '  
- Document d'opció de compra on figurarà; data de caducitat, preu de compra i forma de pagament.  
- Informe tècnic i urbanístic de l?estat de l?immoble o del solar.  
2.3. La subscripció de convenis amb ajuntaments o entitats, locals se subjectarà al que disposen els apartats 1.2, 1.3 i 2.2 d'aquesta resolució.  
2.4. Quan una persona física o jurídica titular d'un centre o servei social desitge subscriure un conveni amb la Generalitat Valenciana, haurà de manifestar-ho expressament en la \_sol·licitud especificant-hi l?objecte del conveni.  
Per a la subscripció del conveni s'exigirà el preceptiu informe del Director de l?Institut Valencià de Serveis Socials sobre la seua necessitat.  
Si l?informe és favorable, l?àrea territorial de Serveis Socials trametrà al sol·licitant una proposta de conveni on es replegaran els drets i deures de les parts, que haurà de ser acceptada pel titular o representant legal del centre o servei, i comunicada l'acceptació a aquell òrgan.  
Una vegada signat el conveni, haurà de ser registrat amb la formalització dels tràmits i de les condicions assenyalades en el Decret 63/1989, del Consell, sobre registre de convenis i acords de cooperació de la Generalitat Valenciana.  
2.5. Són obligacions dels beneficiaris de l'ajuda:  
a) Atendre els requeriments de les àrees territorials de Serveis Socials en satisfacció a la demanda de serveis.  
b) No minorar, ni anul·lar, la consignació que s'haurà previst inicialment en el pressupost per a aquest fi.  
e) En el cas de concessió d'ajuda per a equipament i reforma, no variar la seua finalitat en un període mínim de 5 anys des de l'acabament d'obres.  
. d) En el cas de concessió d'ajudes per a construcció, adquisició i reforma amb canvi d'ús:  
- No variar la seua finalitat en un període mínim de 10 anys des de l'acabament de les obres.  
- Assumir l'aportació econòmica per la diferencia entre l?import de la concessió i el cost total de l'obra per a la qual sol·licita la subvenció, de manera que es garantesca l?execució de l?obra o adquisició sol·licitada i les variacions pressupostàries, si s'originen, en l'execució d'aquestes. La dita aportació s'haurà d'acreditar en els termini dels 30 dies següents a la notificació de la resolució mitjançant certificat de l'acord adoptat per l?òrgan competent de l?entitat pública o privada cofinançadora que comprometa, per a l'exercici vigent, el crèdit necessari.  
- Les obres hauran de començar en el termini màxim de sis mesos comptadors a partir de la notificació de la concessió de l'ajuda i, dins d'aquest termini, s'haurà de trametre a l?àrea territorial de Serveis Socials competent per raó del territori, original i còpia del contracte d'execució d'obres.  
- Facilitar a l?òrgan competent en matèria de serveis socials tota la informació sobre l?entitat que li siga sol·licitada.  
- Comunicar a l?àrea territorial de Serveis Socials corresponent la percepció d'altres ajudes per part d'altres organismes públics.  
e) Constituir fiança per un import màxim del dos per cent de la subvenció concedida, en els casos en què així ho acorda l'òrgan competent per resoldre mitjançant resolució degudament motivada.  
3. Regles comunes a les ajudes per a serveis socials generals i especialitzats.  
3.1. Per accedir a les ajudes previstes en aquesta resolució no caldrà l'acredotació d'aquells centres o serveis inscrits en el Registre d'entitats, Centres i Serveis Socials que hagueren sol·licitat la corresponent acredotació d'obra o de serveis anteriorment a la data de publicació d'aquesta resolució al Diari Oficial de la Generalitat Valenciana, sempre que s'hi acomplesquen els següents requisits:  
a) Que el procediment d'acreditació no s'hagués paralitzat per causal imputable al sol·licitant, durant un termini superior a tres mesos comptadors des del requeriment efectuat per l'administració per a l'aportació de la documentació que calgués.  
b) Que hi haja proposta del Director de l?Institut Valencià de Serveis Socials favorable a la concessió de la subvenció, previ informe evacuat pel Servei d'Inspecció de l?IVSS, sobre la idoneïtat del centre o servei per integrar-se en la xarxa pública de serveis socials.  
3.2. El termini de presentació de les sol·licituds serà d'un mes comptador des de l'endemà de la publicació d'aquesta resolució.  
3.3. Les sol·licituds es presentaran en les àrees territorials de l?Institut Valencià de Serveis Socials de la província on radique l?entitat local o el centre' que sol·licite l'ajuda.  
3.4. l'òrgan competent per a la resolució de l?expedient a la vista de la documentació existent en cadascun d'aquests i de les obligacions que s'adquireixen per a la concessió de l'ajuda, podrà demanar els informes d'organismes i entitats que estime oportuns, així com efectuar les comprovacions sobre l?exactitud de tot això.  
3.5. Serà competència del Conseller de Treball i Afers Socials l'atorgament de les subvencions i la firma dels convenis de cooperació a què es refereix aquesta convocatòria,  
3.6. El pagament de les ajudes per a equipament i reforma sense canvi d'ús s'efectuarà prèvia presentació de factures o certificacions d'obra, o certificació de l?entitat local assumint que s'ha contret l?obligació del pagament corresponent, que comprenguen el total o parts parcials de l?execució d'aquestes, i l?import a pagar serà el que corresponga segons la quantia de la factura o certificació d'obra fins al total de la quantitat concedida.  
En cas de construcció o reforma amb canvi d'ús, els pagaments parcials o el total de la subvenció que es concedesca, s'efectuaran contra certificació d'obra expedida pel tècnic competent i d'acord amb el projecte presentat.  
En el cas d'adquisició de solars i immobles, la justificació serà l?escriptura de compra-venda.  
3.7. L'incompliment total o parcial de qualsevol de les obligacions que condicionaren la concessió de la subvenció, o la falta total o parcial de justificació de les quantitats concedides, constituirà causa determinant de la revocació de l'ajuda o de, la seua reducció, i si s'escau, del reintegrament del seu import, previ requeriment de l?Institut Valencià de Serveis Socials.  
3.8. La resolució que dicte el Conseller de Treball i Afers Socials sobre l'ajuda sol·licitada posa fi a la via administrativa, i contra aquesta es podrà interposar recurs de reposició en el termini d'un mes comptador des de la seua notificació.  
3.9. Les ajudes convocades per aquesta resolució seran ateses dins de la secció 13 amb càrrec al programa pressupostari 313.10 -Serveis socials-, línia de subvenció 701/000/92, «Adquisició d'immobles, equipament, obres de reforma i construcció», dotada amb 147.144.692 pessetes.  
València, 28 de febrer de 1992. - El Conseller de Treball i Afers Socials: Martín Sevilla Jiménez.